  Майя Бывальцева 15-тӥ пӧсьтолэзьлы Удмуртиын эшшо вить адями коронавирусэн черласа кулӥз. Воргоронъёслы 57, 65, 66, 69 арес вал, кышномуртлы – 83 арес. Со сярысь элькунысь оперативной штаб ивортӥз. Берло нуналскын 140 адямилэсь коронавирус инфекциез шедьтӥзы. Черламъёс пӧлын 14 аресозь 17 пиналъёс но 65 арессэс ортчем 20 арлыдоос. Диагноззы Ижкарын 58 улӥсьёслэн зэмаз, Глазкарын – 27, Ува ёросын – 10, Сарапулын – тямыс, Дэри, Шаркан ёросъёсын – быдэн куать, Воткаын – вить, Дэбес ёросын – ньыль, Вотка, Камбарка, Яр, Эгра ёросъёсын – быдэн куинь, Глаз ёросын – кык, Пичи Пурга, Сюмси ёросъёсын – быдэн одӥг муртлэн. 43 адями висёнэз вормиз 15-тӥ пӧсьтолэзьлы Удмуртиын коронавирусэн черлан 37 сюрс 684 учыр лабораториосын зэматэмын. 32 сюрс 809 адями йӧназ, 553 мурт кулӥз. Али 167-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 172 эскеронъёс ортчытӥзы. 15-тӥ пӧсьтолэзьлы Удмуртиын 255 сюрс 696 адями коронавируслэсь прививка пуктӥз, со пӧлысь 168 сюрс 777-ез кыкетӥ люкетсэ басьтӥзы.  Тегъёс: Тазалык Ижкар висён Удмуртия коронавирус  